Det gamle rådhuset (Brno)

Det gamle rådhuset (tsjekkisk: Stará radnice) i den tsjekkiske byen Brno, har historiske røtter tilbake til 1200-tallet og regnes som byens eldste ikke-religiøse bygning. Karakteristisk er det 62,66 meter høye tårnet som inneholder 173 trappetrinn til toppen. Byen fikk i 1935 et nytt rådhus, mens det gamle rådhuset for tiden tjener som kultur- og informasjonssenter. Portalen til rådhuset er utsmykket av Anton Pilgram (1460–1515). Ifølge myten fikk Pilgram ikke betalt for sitt arbeid, og gjorde derfor et av turellene skjevt. Rådhuset er også kjent for «Brnos drage», som henger i taket i gjennomgangen til indre gård. Det dreier seg om en krokodille fra Nilen, med en ellers usikker opprinnelse. I inngangen henger også et kjerrehjul. Ifølge myten veddet som hjulmakeren at han kunne klare å hugge det nødvendige tømmeret, snekre det uten nagler og egenhendig rulle det fra Lednice til Brno, alt i løpet av en dag. Hjulmakeren vant angivelig veddemålet, og kjerrehjulet henger på veggen. Referanser